На основу члана 86. Став 4. Закона о локалној самоуправи („Службени гласник РС“, број 129/2007, 83/2014-др. Закон, 101/2016-др закон, 47/2018 и 111/2021- др.закон), у вези члана 115. Статута Општине Владичин Хан („Службени гласник Града Врања“ број 4/19 и 28/22), члана 25. и 26. Одлуке о јавним расправама(„Службени гласник Града Врања“ број 13/19), Привремени орган општине Владичин Хан упућује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ОДЛУКЕ О ИЗМЕНАМА И ДОПУНАМА ОДЛУКЕ О ЛОКАЛНИМ КОМУНАЛНИМ ТАКСАМА**

Позивају се заинтересовани грађани Општине Владичин Хан, правна лица са територије Општине Владичин Хан, средства јавног обавештавања и други субјекти да учествују на јавној расправи о нацрту Одлуке о изменама и допунама одлуке о локалним комуналним таксама и да дају примедбе, предлоге и сугестије на наведени нацрт акта путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 04.12.2023. године па најкасније до 19.12.2023. године.

Отворени састанак о предложеном нацрту Одлуке о изменама и допунама одлуке о локалним комуналним таксама ће се одржати дана **19.12.2023. године (уторак) у 10,00 часова у великој сали Општине у Владичином Хану.**

Саставни део овог јавног позива је Програм јавне расправе и текст Нацрта Одлуке о изменама и допунама одлуке о локалним комуналним таксама

Нацрт Одлуке о о изменама и допунама одлуке о локалним комуналним таксама стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.

**ПРИВРЕМЕНИ ОРГАН ОПШТИНЕ ВЛАДИЧИН ХАН**

**Број:**

Дана:

 **Председник Привременог органа,**

 **Горан Младеновић**